jkorsvik/nowiki_second_scrape_merged huggingface dataset:
Neil Strauss

Neil Darrow Strauss (født rundt 1970) er en amerikansk musikkjournalist og forfatter. 
Strauss er spesielt kjent for boka The Game: Penetrating the Secret Society of Pickup Artists (2005) som handler om hans egne opplevelser i sjekkemiljøet. Boka kom på norsk i 2006 under tittelen Spillet, beskrevet som en guide til sjekkingens verden. Han er også kjent for biografiene The Dirt (2001), om rockegruppa Mötley Crüe, og How to Make Love Like a Porn Star (2004), en biografi om pornostjernen Jenna Jameson. 
Han har skrevet for aviser som The New York Times og Rolling Stone.


== Bibliografi ==
1998 The Long Hard Road Out of Hell
2001 The Dirt: Confessions of the World's Most Notorious Rock Band
2004 Don't Try This At Home
2004 How to Make Love Like a Porn Star: A Cautionary Tale
2005 The Game: Penetrating the Secret Society of Pickup Artists (utgitt på norsk som Spillet)
2006 How to Make Money Like a Porn Star
2007 Rules of the Game
2009 Emergency: This Book Will Save Your Life
2011 Everyone Loves You When You're Dead: Journeys Into Fame and Madness
2015 The Truth: An Uncomfortable Book About Relationships (en slags oppfølger til The Game fra 2005)
2017 I Can't Make This Up: Life Lessons
2021 Survive All Apocalypses: From Machine Uprisings to Bear Markets


== Referanser ==


== Eksterne lenker ==
Offisielt nettsted 
(en) Neil Strauss – kategori av bilder, video eller lyd på Commons
Terry Walsh (skuespiller)

Terry Walsh (født 5. mai 1939, død 21. april 2002 i London i England) var en britisk skuespiller og stuntmann, som bidro mye til britisk TV og film, spesielt i 1970-årene. Han jobbet som stand-in for blant andre Michael Caine, Jon Pertwee og David Warner.
Walsh er kanskje mest kjent for sine bidrag til science fiction-serien Doctor Who. Han hadde i alt 22 krediterte og ukrediterte opptredener i serien, fra 1966 til 1979. Han var også stunt-koordinator på TV-serien Robin of Sherwood, hvor han fant opp tre sverdbevegelser som deretter ble standard innen både TV og film. De ble kjent som Robin Hood 1, 2 og 3.
Walsh var også med i The Sandbaggers, Tales of the Unexpected, Z-Cars, Space: 1999, Dixon of Dock Green og Softly, Softly.


== Referanser ==


== Eksterne lenker ==
(en) Terry Walsh på Internet Movie Database 
(en) Terry Walsh hos The Movie Database
Idrettslaget Norna-Salhus

Idrettslaget Norna-Salhus (stiftet 14. oktober 1935) er en norsk friidrettsklubb fra Salhus  nord i Bergen.


== Historie ==
Norna-Salhus ble stiftet i 1935. Klubben har sitt hovedsete i Salhus med klubblokaler i garderobebygget ved Salhus Idrettsplass. Klubben ble delt i 1987 da friidrettsklubben og fotballklubben skilte lag og Bergen Nord ble opprettet. 


== Profiler ==
Salum Ageze Kashafali, sprinter, paralympisk mester, verdens- europa- og norgesmester.
Kjersti Tysse Plätzer, norgesmester og sølvvinner i OL.
Stephan Plätzer, langdistansetrener og medlem av Norna-Salhus.
Ragnar Bergheim, tidligere utøver, norgesmester
Erik Tysse, norgesmester
Ketill Hanstveit, tidligere utøver, norgesmester. 2 ganger vinner av kongepokalen i NM i friidrett.
Gisle Ellingsen, trener og tidligere utøver, norgesmester.
Sigurd Njerve, tidligere utøver, norgesmester.
Ezinne Okparaebo, sprinter, 60 meter og 100 meter. 3 ganger vinner av kongepokalen i NM i friidrett.
Sven Martin Skagestad, diskoskaster, Norgesmester og Europamester i diskos under U23-EM i friidrett 2017.


== Referanser ==


== Eksterne lenker ==
IL Norna-Salhus sin webside
Bergen byleksikon på nett, om Norna-Salhus
Furumåler

Furumåler (Bupalus piniaria (Linnaeus, 1758))  er en sommerfugl i gruppen av de egentlige målere (Geometridae).
Furumåler er vanlig i skog i hele det sørlige Norge nord til grensen av Nordland. Den er utbredt i Europa og Asia.


== Utseende ==
Hannen og hunnen er litt ulike i utseende, hunnen har lysere vinger enn hannen. Hunnens vinger er okergule, vanligvis med et noen mørkere tverrlinjer, samt en bred, svart spiss i framvingen.  Hannens vinger er mer svartbrune med et større gulaktig eller hvitt felt i midten. Vingespennet er ca. 25-35 millimeter.
Hannens følehorn er kam-formet, mens hunnen har tråd-formet.
De unge larvene er helt blågrønne. Hodet og føttene er grønne.  I eldre stadier framtrer det lyse lengdelinjer langs kroppen.  Larven ligner en barnål, noe som gir den god kamuflasje.


== Levevis ==
Furumåleren flyr i slutten av juni og i begynnelsen av juli.  Hunnen legger vanligvis sine egg på eldre furunåler, og helst i toppen av trærne, og et angrep begynner gjerne der.  Flere egg legges i en enkel rad på den konkave siden av barnålene. Den unge nyklekte larven spiser på den ene siden av nålen. Når larven har blitt større begynner den ofte i spissen på nålen og spiser.  Det blir bare stående igjen en midtstreng. Fordi midtstrengen står igjen tåler treet bedre et kraftig angrep.
Før forpuppingen er larvene 25-30 millimeter lang. Utvokste larver søker ned i skogbunnen. Ofte slipper de seg ned via en spinntråd. Puppestadiet er nede i skogbunnen. Furumåleren overvintrer som puppe.


== Skadedyr ==
Furumåler har opptrådt som skadedyr, med masseutbrudd. Det er ikke kjent noen masseutbrudd av furumåler i Norge.  Men det har flere ganger vært alvorlig masseutbrudd flere steder i Europa.


== Systematisk inndeling ==

sommerfugler (Lepidoptera)
gruppe Heteroneura
gruppe storsommerfugler
gruppe / overfamilie målere  (Geometroidea)
familie egentlige målere  (Geometridae)
delgruppe Ennominae, – 561 europeiske arter.
slekten Bupalus
Bupalus piniaria (Linnaeus, 1758)


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) furumåler i Encyclopedia of Life 
(en) furumåler i Global Biodiversity Information Facility 
(no) furumåler hos Artsdatabanken 
(sv) furumåler hos Dyntaxa 
(en) furumåler hos Fauna Europaea 
(en) furumåler hos NCBI 
(en) Kategori:Bupalus piniaria – bilder, video eller lyd på Wikimedia Commons 
(en) Bupalus piniaria – galleri av bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
www.skogforsk.no/skogskade/ Skog og landskap – Om skadedyr på planter og trær tilknyttet skogen.
Bilde av larven, fra Kimmo's Lep site
Front Line Assembly

Front Line Assembly er et band fra Canada som spiller i genren industrial. Bandet ble startet i 1986 av Bill Leeb og Michael Balch etter at Leeb forlot Skinny Puppy. Ved siden av Front Line Assembly, dannet de gruppen Delerium i 1987. Michael Balch forlot senere Delerium og Front Line Assembly, mens Bill Leeb har fortsatt på prosjektene med forskjellige samarbeidspartnere.


== Medlemmer ==
Det er mer naturlig å lage et skille mellom medlemmer på turneer og medlemmer i studio enn medlemmer før og nå.


=== Live ===
Bill Leeb – 1986-nå (keyboards, vocals)
Rhys Fulber 1986–1997, 2002-nå (keyboards)
Chris Peterson – 1990, 1992, 1998, 1999, 2002, 2006 (keyboards)
Adrian White – 1995, 1996, 2002, 2006 (trommer)
Jason Filipchuk – 1998, 1999, 2002 (keyboards)
Jared Slingerland – 2006 (gitar)
Jed Simon – 1995, 1996, 1998, 1999 (gitar)
Jeremy Inkel – 2006 (keyboards)
Jason Hagen – 1999 (trommer)
Craig Huxtable – 2006 (keyboards)


=== Studio ===
Bill Leeb – 1986-nå (keyboards, vocals)
Rhys Fulber – 1986–1997, 2002-nå (keyboards)
Chris Peterson – 1997–2002, 2006 (keyboards)
Jeremy Inkel – 2006 (keyboards)
Michael Balch – 1987–1989 (keyboards)
Jeff Stoddard – 1990 (gitarer)
Greg Reely – 1990-present (miksing)
Devin Townsend – 1994, 1995 (gitarer)
Adrian White trommer & gitarer 2006


== Diskografi ==


=== Studio & konsertalbum ===
1986 Nerve War
1986 Total Terror
1987 The Initial Command
1988 State of Mind
1988 Convergence
1989 Gashed Senses & Crossfire
1990 Caustic Grip
1992 Tactical Neural Implant
1993 Total Terror Part I
1993 Total Terror Part II
1994 Millennium
1995 Hard Wired
1995 Corroded Disorder
1996 Live Wired
1997 FLAvour of the Weak
1998 Re-wind
1999 Implode
2001 Epitaph
2004 Civilization
2006 Artificial Soldier


=== EP ===
1988 Corrosion
1988 DisorderDe to vinyl-EP-ene ble senere samlet og gitt ut om igjen i 1995 som Corroded Disorder.


=== Singler ===
1988 Digital Tension Dementia
1989 No Limit
1990 Iceolate
1990 Provision
1991 Virus
1992 Mindphaser
1992 The Blade
1994 Millennium
1995 Surface Patterns
1995 Circuitry
1996 Plasticity
1997 Columbian Necktie
1998 Comatose
1999 Prophecy
1999 Fatalist
2001 Everything Must Perish
2004 Maniacal
2004 Vanished


== Eksterne lenker ==
(en) Offisielt nettsted 
(en) Front Line Assembly – kategori av bilder, video eller lyd på Commons 
(en) Front Line Assembly på Discogs 
(en) Front Line Assembly på MusicBrainz 
(en) Front Line Assembly på SoundCloud 
(en) Front Line Assembly på Spotify 
(en) Front Line Assembly på Songkick 
(en) Front Line Assembly på Last.fm 
(en) Front Line Assembly på AllMusic 
Front Line Assembly på Twitter 
Front Line Assembly på Facebook 
Front Line Assembly på YouTube 
Front Line Assembly på Myspace
Almepraktmåler

Almepraktmåler (Abraxas sylvata (Scopoli, 1763)) er en sommerfugl i gruppen av de egentlige målere  (Geometridae).
Almepraktmåler finnes langs kysten av det sørlige Norge nord til grensen av Møre og Romsdal. Den er utbredt i Europa.
Men arten er sjelden og har rødlistestaus Sårbar (VU) i Norge.


== Utseende ==
En middelsstor (vingespenn 35 – 44 mm), slank, hvit måler. Kroppen er gul med svarte flekker. Vingene er tynt skjellkledte og delvis gjennomsiktige, med hvit grunnfarge. Forvingen er gulbrun ved roten og har en stor, gul og svart flekk ved bakkanten, ellers spredte, lysgrå flekker, noen av dem danner et tverrbånd i vingens ytre del. Bakvingen har en gul og svart flekk ytterst ved innerkanten, ellers spredte, lysgrå flekker. Larven har svarte og gule lengdestriper.


== Levevis ==
Målere tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Almepraktmålerens larver lever på alm (Ulmus spp.), av og til også på bøk (Fagus sylvatica). De voksne målerne flyr om natten i mai – juli.


== Bildegalleri ==

		


== Systematisk inndeling ==

sommerfugler (Lepidoptera)
gruppe Heteroneura
gruppe storsommerfugler
gruppe / overfamilie målere  (Geometroidea)
familie egentlige målere  (Geometridae)
delgruppe Ennominae, – 561 europeiske arter.
slekten Abraxas – to arter i Norge.
Stikkelsbærpraktmåler (Abraxas grossulariata (Linnaeus, 1758))
Almepraktmåler (Abraxas sylvata (Scopoli, 1763))


== Referanser ==


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) almepraktmåler i Encyclopedia of Life 
(en) almepraktmåler i Global Biodiversity Information Facility 
(no) almepraktmåler hos Artsdatabanken 
(sv) almepraktmåler hos Dyntaxa 
(en) almepraktmåler hos Fauna Europaea 
(en) almepraktmåler hos NCBI 
(en) Kategori:Abraxas sylvata – bilder, video eller lyd på Wikimedia Commons 
(en) Abraxas sylvata – galleri av bilder, video eller lyd på Wikimedia Commons 
Abraxas sylvata – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Strekmåler

Strekmåler (Angerona prunaria (Linnaeus, 1758))  er en sommerfugl i gruppen av de egentlige målere  (Geometridae).
Strekmåler finnes i det sørlige-østlige Norge vest til grensen av Rogaland. Den er utbredt i Europa.


== Utseende ==
En middelsstor (vingespenn 35 – 45 mm), slank, ensfarget brunoransje måler, lett kjennelig på fargen. Vingene har spredte, korte, brune tverrstreker. Antennene er fjærformede hos hannen, trådformede hos hunnen.
Det finnes flere fargevarianter. grunnfargen kan være lyst grålig brun, eller mørkere brun med et mer eller mindre fullstendig, oransje eller gult tverrbånd.


== Levevis ==
Målere tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der målerens indre og ytre organer endres. Strekmåleren finnes i løvskog og på heier, og larvene kan leve på ulike løvtrær og busker.


== Utbredelse ==
Strekmåleren er en europeisk art. I Norge forekommer den langs kysten av Østlandet og Sørlandet vest til Vest-Agder.


== Systematisk inndeling ==

sommerfugler (Lepidoptera)
gruppe Heteroneura
gruppe storsommerfugler
gruppe / overfamilie målere  (Geometroidea)
familie egentlige målere  (Geometridae)
slekten Angerona – en norsk art.
Strekmåler (Angerona prunaria (Linnaeus, 1758)


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) strekmåler i Encyclopedia of Life 
(en) strekmåler i Global Biodiversity Information Facility 
(no) strekmåler hos Artsdatabanken 
(sv) strekmåler hos Dyntaxa 
(en) strekmåler hos Fauna Europaea 
(en) strekmåler hos NCBI 
(en) Kategori:Angerona prunaria – bilder, video eller lyd på Wikimedia Commons 
(en) Angerona prunaria – galleri av bilder, video eller lyd på Wikimedia Commons 
Angerona prunaria – detaljert informasjon på Wikispecies 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Aglapsvik

Aglapsvik er ei lita bygd ved Malangen lengst nord på Lenvikhalvøya i Troms. Stedet ligger i Senja kommune, 35 km nord for Finnsnes, og har fått navnet sitt etter fjellet Aglapen. Bygda ligger ved fylkesvei 263 og har mindre enn 50 bosatte. Aglapsvik har postadresse 9300 Finnsnes og ligger i Kårvik skolekrets. Aglapsvik har daglige bussavganger til Finnsnes. Tennskjær, som ligger fire kilometer lenger nordøst, har dessuten hurtigbåtforbindelse med Tromsø 5 dager i uka.
Det er et relativt nybygget grendehus og dessuten et populært friluftsområde i tilknytning til den flotte sandstranda i Sørvika, like ved. 


== Referanser ==
Barbican

Barbican kan vise til

Barbican Estate, et boligområde i City of London
Barbican Centre, et kultursenter i City of London
Barbican stasjon, en undergrunnsstasjon i London
Bjørn Moe

Bjørn Moe (født 19. mars 1945) er en norsk musikkpedagog og kordirigent, mest kjent som dirigent for Nidarosdomens Guttekor fra 1973. Moe arbeider som førsteamanuensis i kirkemusikk og musikkteori ved institutt for musikk ved NTNU, ved siden av arbeidet i koret. 
Han begynte selv i koret som aspirant da han var åtte år. Han sang i koret 1953-1973, og var tidligere dirigent Ludvig Nielsens assistent 1965-73. Fra 1973 har han selv dirigert koret. Gjennom mer en 40 år har Bjørn med godt humør i kombinasjon med imponerende kunnskap og erfaring innen både musikk og pedagogikk, gradvis bygget opp koret til dagens høye nivå.
Moe mottok Kongens fortjenstmedalje i gull i 2002. Sammen med koret mottok han også Sør-Trøndelag fylkes kulturpris i 2002.
Moe mottok i 2020 Korprisen, som deles ut av Norges Korforbund.


== Referanser ==


== Eksterne lenker ==
(no) Bjørn Moe hos Sceneweb 
(en) Bjørn Moe på Discogs 
(en) Bjørn Moe på MusicBrainz 

(no) Publikasjoner av Bjørn Moe i BIBSYS

(no) Publikasjoner av Bjørn Moe i forskningsdokumentasjonssystemet CRIStin
Cripplegate

Cripplegate var en av åtte porter i Londons bymur, og lå der det store boligkomplekset Barbican ligger i dag.
Navnet kommer enten fra det angelsaksiske ordet for tunnel (crepel) eller fra krøplingene som tagg i området. I middelalderen fantes også et hospital for vanføre i nærheten av porten.
Cripplegate ble revet i 1760 for å gi rom for den økende trafikken inn og ut av byen. I dag lever navnet videre i kirka St Giles Cripplegate og som navn på en av valgkretsene til Corporation of London.
Carl Schultz

Carl Schultz (født 1789 i Dessau, død 1861) kom fra Tyskland og hadde fra han var 18 år virket som kirurg ved de prøyssiske feltlasarettene under Napoleonskrigene. Fra han var 13 år gammel hadde vært elev ved den kongelige legeutdanningen i Berlin. Han var stads- og amtskirurg i Trondheim fra 1823 til 1853. Etter krigene slo han seg ned i Norge, og ble i 1817 (etter studier fra 1815) den første som tok medisinsk embedseksamen ved Det Kongelige Frederiks Universitet (Universitetet i Oslo) i Norge.


== Referanser ==
Cheapside

Cheapside er ei gate i det sentrale London. Den strekker seg østover fra St. Paul's undergrunnsstasjon mot City of Londons finansdistrikt. I middelalderen var Cheapside byens hovedmarked – navnet kommer fra det gammelengelske ceap, som har samme rot som det norske kjøp. Sidegatene Bread Street og Milk Street minner om den historiske aktiviteten i området.
Den engelske erkebiskopen og seinere helgen Thomas Becket ble født i et hus som lå på hjørnet av Cheapside og Ironmonger Lane. I 1290 reiste Edward I Cheapside Cross til minne om dronning Eleonora – et annet var Charing Cross lengre vest. Korset var pryda med statuer av paven, Maria og barnet og apostlene. Minnesmerket ble ramponert av protestantiske puritanere på 1600-tallet. Ved Cheapside Cross sto også kirka St Peter Westcheap, som ble ødelagt i bybrannen i 1666.
Ivar Matlaus

Ivar Matlaus kan vise til:

Ivar Mortensson-Egnund, forfatter, teolog og anarkist, som ble kalt Ivar Matlaus av Arne Garborg
Ivar Matlaus (bokkafé)
Liste over FN-dager

De forente nasjoners internasjonale dager (eller FN-dager) er markeringsdager der De forente nasjoner eller organisasjoner i FN-systemet  ønsker å rette spesiell oppmerksomhet mot forskjellige temaer og problemområder i verden.
Per november 2020 fantes det 172 FN-dager.


== Listen ==


=== Fotnoter ===


== Referanser ==


== Eksterne lenker ==
(en) International Days, via De forente nasjoner
FN-dager, via FN-sambandet
Muldyr

Et muldyr er en hybrid etter en eselhingst og ei hestehoppe. En hybrid etter ei eselhoppe og en hestehingst kalles et mulesel og er mindre vanlig. Muldyr brukes ofte som trekk-, laste- og ridedyr. De er sterkere og hurtigere enn esler, og er samtidig tålmodigere og kraftigere enn hester. De kan vanligvis bære cirka 20 prosent av sin egen kroppsvekt. Muldyr finnes i mange størrelser, fra 50 og opp til 500 kg.
Esler har 62 kromosomer og hester har 64. Muldyr har 63 kromosomer og er normalt ikke forplantningsdyktige. Det er lettere å produsere et muldyr enn et mulesel. Det finnes ingen dokumenterte tilfeller av at mulhingster har forplantet seg; dog skjer det en sjelden gang at en hoppe vil kunne forplante seg med en hest eller et esel. Siden 1527 har det forekommet over 60 tilfeller av mulhopper som har forplantet seg. 
Muldyret var tidligere populær arbeidskraft i landbruket, men er nå byttet ut med moderne maskineri i den vestlige verden. Det brukes imidlertid fortsatt i mange utviklingsland, der det utnyttes som plogdyr, pakkdyr og ridedyr. Samtidig er muldyret også populære pakkdyr i fjellregioner i USA, og deres popularitet innen ridning er voksende.
Renáta Tomanová

Renáta Tomanová (født 9. desember 1954, i Jindřichův Hradec, Tsjekkoslovakia) er en tsjekkisk tidligere tennisspiller som representerte Tsjekkoslovakia.
I 1976 spilte hun to Grand Slam-finaler i single, French Open og Australian Open. Hun tapte begge, til Sue Barker med 6-2, 0-6, 6-2 i French Open og til Evonne Goolagong Cawley med 6-2, 6-2 i Australian Open. Tomanová spilte også i doublefinalen for kvinner i Australian Open sammen med Lesley Turner Bowrey men de tapte til Goolagong og Helen Gourlay Cawley.
I 1978 vant hun sin eneste Grand Slam-turnering, i par med Betsy Nagelsen vant hun doubleturneringen i Australian Open. De beseiret Naoko Sato og Pam Whytcross med 7-5, 6-2 i finalen. 


== Grand Slam-titler ==
 Australian Open:
Double kvinner – 1978 (sammen med Betsy Nagelsen)


== Referanser ==


== Eksterne lenker ==
(en) Renáta Tomanová – WTA Tennis 
(en) Renáta Tomanová – ITF Tennis 
(en) Renáta Tomanová – FedCup
Petter Jordan

Petter Jordan (født 1973) er en norsk zoolog, med edderkopper som spesialitet. Han har spesialisert seg på mellomamerikanske edderkopparter. 
Jordan ble cand.scient. ved Universitetet i Bergen i 2003. Hovedfagsoppgaven var edderkoppsystematikk på tarantella fra Sør- og Mellom-Amerika. Han er ansatt ved Universitetet i Bergen.Han har vært ansvarlig for flere utstillinger om edderkopper og skorpioner.


== Referanser ==


== Eksterne lenker ==

(no) Publikasjoner av Petter Jordan i BIBSYS
Umberto Boccioni

Umberto Boccioni (født 19. oktober 1882 i Reggio Calabria, død 16. eller 17. august 1916 i Verona) var en italiensk maler og skulptør.


== Liv og virke ==


=== Bakgrunn ===
Umberto Boccionis far, som stammet fra regionen Romagna nord i landet, var en lavere statsfunksjonær helt sør på Den italienske halvøy. Han ble stadig forflyttet. Etter Umbertos fødsel, tok det ikke lang tid før han ble forflyttet igjen, slik at gutten og hans storesøster vokste opp for det meste i Forlì (Emilia-Romagna), Genova og til slutt i Padova. Som femtenåring, i 1897, flyttet Umberto og faren til Catania på Sicilia, hvor han fullførte sin skolegang. 


=== Kunstnerkarriere ===
Noe etter 1898 flyttet han til Roma og studerte kunst ved Scuola Libera del Nudo tilknyttet Accademia di Belle Arti di Roma.Boccioni var lærling hos Giacomo Balla sammen med vennen Gino Severini i 1906 og studerte impresjonisme og post-impresjonisme i Paris på slutten av 1906 og starten av 1907. I tillegg til dette tok han også et kort kurs i tegning ved die Belle Arti i Venezia. Da han flyttet til Milano i 1907 ble han kjent med andre futurister, også stilens grunnlegger Filippo Tommaso Marinetti. Senere ble han hovedteoretikeren bak den Futuristiske kunstbevegelsen. 
Boccioni var en av de mest fremtredende stiftere og undertegnere av Futuristiske Maleres Manifest i 1910 og utgav dessuten Futuristisk Manifest for Skulptur i 1912. Etter en futuristisk maleriutstilling i Paris i 1911 begynte han å lage skulpturer og viste disse på utstillingen i Paris i 1913.
Under første verdenskrig ble han vervet i hæren, og under en øvelse den 16. august 1916 ble han slengt av hesten ved et uhell og trampet på. Han døde samme dag, 33 år gammel.


=== «Forme uniche della continuità nello spazio» ===

Skulpturen «Forme uniche della continuità nello spazio» («Unike former av kontinuitet i rom») viser hvordan Boccioni med dynamiske former fikk skulpturen til å uttrykke bevegelse. Formene og flatene i skulpturen antyder bevegelse, uro og fart. På lik linje med andre futurister var også Boccioni sterkt påvirket av kubismen, men i malerier og skulpturene hadde han en futuristisk måte å uttrykke dynamikken og bevegelsen til mennesker og dyreskikkelser.
Denne skulpturen er gjengitt på den italienske 20-cent-euroen; motivet ble, som for de fleste myntene, valgt ut ved at forskjellige design ble presentert i et TV-program, hvorpå seerne kunne stemme på sine favoritter via telefon.


== Referanser ==


== Eksterne lenker ==
(en) Umberto Boccioni – kategori av bilder, video eller lyd på Commons